# AGENCIJA ZA RAZVOJ ZADARSKE ŽUPANIJE – ZADRA NOVA

# Zadar, Put Murvice 14

RKP 48494

OIB: 95315590590

MB: 04051297

Djelatnost: 7022 - Savjetovanje u vezi s poslovanjem i ostalim upravljanjem

**BILJEŠKE UZ FINANCIJSKA IZVJEŠĆA ZA RAZDOBLJE**

## OD 1. SIJEČNJA DO 31. PROSINCA 2024 . GODINE

Na temelju Odluke o osnivanju javne ustanove Agencija za razvoj Zadarske županije ZADRA NOVA od 23. studenog i 21. prosinca 2012. godine („Službeni glasnik Zadarske županije“ br. 17/12), ustanova je dana 11. travnja 2013. godine upisana u registar Trgovačkog suda u Zadru, pod matičnim brojem (MBS) 110036494. Ustanovu zastupa i njome rukovodi ravnateljica Marina Dujmović Vuković. Ustanovom upravlja Upravno vijeće od tri (3) člana od kojih Župan imenuje predsjednika UV-a, jednog člana grad Zadar i drugog člana biraju djelatnici.

ZADRA NOVA je u Registru korisnika proračuna (RKP) upisana pod brojem **48494.**

### **Bilješka uz obrazac PR-RAS**

**Prihodi poslovanja** ostvareni su u iznosu od 4.701.096,14 eura, a odnose se na:

* pomoći iz inozemstva i od subjekata unutar općeg proračuna u iznosu 4.267.718,04 eura,
* prihodi iz nadležnog proračuna za financiranje redovne djelatnosti proračunskih korisnika u iznosu 431.645,82 eura
* prihodi od upravnih i administrativnih pristojbi, pristojbi po posebnim propisima i naknada u iznosu od 1.732,28 eura

Prihodi su manji u odnosu na prethodnu godinu za 68.989,43 eura, odnosno 1,4 %. Smanjenje prihoda rezultat je smanjenja prihoda iz nadležnog proračuna za financiranje redovne djelatnosti.

**Tekuće pomoći od inozemnih vlada** u iznosu od 2.734.700,74 eura veći su za 7,2 % u odnosu na prethodnu godinu i odnose se na prihod prema završnom ZNS-u za završeni projekt Stream.

**Kapitalne pomoći od inozemnih vlada** u izvještajnom razdoblju nisu ostvarene dok su prethodne godine iznosile 121.356,94 eura i odnosile su se na završeni projekt Stream.

**Tekuće pomoći od institucija i tijela EU** u iznosu od 102.176,68 eura veće su za 373,6 % u odnosu na prethodnu godinu i odnose se na projekt Europe Direct Zadar 2021.-2025. u iznosu od 21.326,68 eura i na projekt Toural u iznosu od 80.850,00 eura koji je u provedbi od početka ove godine.

**Tekuće pomoći proračunskim korisnicima iz proračuna koji im nije nadležan** u iznosu 391.104,76 eura veće su za 48,2 % u odnosu na prethodnu godinu, a odnosi se na prihode doznačene iz proračuna Grada Zadra za financiranje redovne djelatnosti Agencije u iznosu od 129.572,44 eura i 24.666,93 eura refundacije troškova iz 2023 godine, te prihode od MRRFEU za financiranje nacionalnog učešća u EU projektima za projekte:

* Stream u iznosu od 128.020,91 eura,
* Zadra Nova za Vas u iznosu od 101.572,09 eura i
* otočni koordinator u iznosu od 1.596,44 za refundaciju iz prethodne godine te
* otočni koordinator u tekućoj godini u iznosu od 5.675,95 eura.

**Kapitalne pomoći proračunskim korisnicima iz proračuna koji im nije nadležan** u tekućem izvještajnom razdoblju nisu ostvarene, a u prethodnoj godini su iznosile 94.538,09 eura.

**Tekuće pomoći temeljem prijenosa EU sredstava** u iznosu od 1.039.735,86 eura za 15,7 % veće su u odnosu na prethodnu godinu, a odnose se na:

* završeni projekt Zadra Nova za Vas u iznosu od 43.062,17 eura
* projekt Apollo u iznosu od 572.358,50 eura
* projekt Tehničke pomoći - Sporazum o dodjeli bespovratnih sredstava u provedbi aktivnosti jačanja kapaciteta na regionalnoj i lokalnoj razini za korištenje sredstava EU fondova u iznosu od 330.723,09 eura koji je u provedbi od početka ove godine
* projekt Edukacije za jačanje kapaciteta u pripremi i provedbi EU projekta u iznosu od 7.625,00 eura
* projekt Nacionalna ruralna mreža u iznosu od 15.468,21 eura
* projekt TRANSH2 u iznosu od 11.495,86 eura i
* projekt Recircle u iznosu od 59.003,03 eura.

**Ostali nespomenuti prihodi** ostvareni u iznosu od 1.732,28 eura, odnose se na refundaciju troškova od strane Zadarske županije za plaćanje pristojbi za radio vezu u sustavu civilne zaštite Zadarske županije. Navedeni prihodi nisu ostvareni u prethodnoj godini.

**Prihodi iz nadležnog proračuna za financiranje redovne djelatnosti proračunskih korisnika** smanjeni su u odnosu na prethodnu godinu za 46,6 % i iznose 431.645,82 eura. Smanjenje prihoda rezultat je poslovanja ustanove koje je u većem dijelu financirano sredstvima Europske unije i iz proračuna koji im nije nadležan u odnosu na isto razdoblje prethodne godine.

Navedeni prihodi odnose se i na predfinanciranje EU projekata koji su započeli s provedbom tijekom izvještajnog razdoblja. Predfinanciranje projektnih aktivnosti iz proračuna Zadarske županije potrebno je za održavanje likvidnosti projekata čija sredstva će biti refundirana od strane ugovornih tijela temeljem Zahtjeva za nadoknadu sredstava.

**Rashodi poslovanja** ostvareni u iznosu 4.342.888,92 eura manji su za 2,3 % u odnosu na prethodnu godinu i odnose se na:

* rashode za zaposlene u iznosu od 866.893,34 eura,
* materijalne rashode u iznosu od 299.311,73 eura,
* financijske rashode u iznosu od 904,19 eura,
* pomoći dane u inozemstvo i unutar općeg proračuna u iznosu 3.175.779,66 eura.

**Rashodi za zaposlene** u iznosu od 866.893,34 eura manji su za 25,6 % u odnosu na prethodnu godinu, a razlog je u smanjenju broja djelatnika. Broj djelatnika je smanjen zbog završetka projekata Stream, Pepsea i Adria Clim, te završetka projekta Zadra Nova za Vas. Kako su u II i III kvartalu s provedbom započeli novi projekti tako se povećavao broj djelatnika sukladno povećanju dinamike na projektnim aktivnostima.

**Službena putovanja** ostvarena su u iznosu od 58.211,71 eura i manja su za 24,9 % u odnosu na prethodnu godinu. Smanjenje se očituje u smanjenju projektnih aktivnosti s obzirom na to da su u 2023. završili veliki projekti, a tek u II i III kvartalu ove godine započinju aktivnosti po novim projektima.

**Naknade za prijevoz, za rad na terenu i odvojeni život** ostvarene su u iznosu od 16.795,12 eura i manje su za 33,2 % u odnosu na prethodnu godinu. Razlog je u smanjenju broja djelatnika i završetka EU projekata u odnosu na prethodnu godinu.

**Stručno usavršavanje zaposlenika** u iznosu od 6.241,28 eura manje je za 71 % u odnosu na prethodnu godinu zbog završetka projekta Zadra Nova za Vas u sklopu kojeg su se provodila stručna usavršavanja radi provedbe projekta.

**Uredski materijal i ostali materijalni rashodi** ostvareni su u iznosu od 10.264,82 eura i manji su za 55,1 % u odnosu na prethodnu godinu. Zbog smanjenja broja djelatnika i završetka EU projekata smanjene su i potrebe za navedenim rashodima.

**Energija** u iznosu od 8.060,19 eura manja je za 24,1 % u odnosu na prethodno razdoblje iz razloga što su ostvarene uštede u opskrbi električnom energijom. Smanjenje je zbog manjeg zakupa poslovnog prostora za 115,44 m² i manjeg broj djelatnika i završetka EU projekata uslijed čega je smanjena i potrošnja električne energije.

**Sitni inventar i auto gume** u iznosu od 389,89 eura manji su za 97,6 % u odnosu na prethodnu godinu zbog toga što je u prethodnoj godini izvršena nabava inventara u sklopu projekta Stream dok u tekućoj godini nije bilo većih potreba.

**Usluge promidžbe i informiranja** u iznosu od 28.945,87 eura manje su za 78,1 % u odnosu na prethodnu godinu zbog smanjenih projektnih aktivnosti povezanih s promidžbom i vidljivosti završenih EU projekata. Troškovi promidžbe odnose se na projekt Europe Direct Zadar 2021.-2025., Nacionalnu ruralnu mrežu, Recircle, Gusti, FutureECOS, bePrepARed i Tehnička pomoć - Sporazum o dodjeli bespovratnih sredstava u provedbi aktivnosti jačanja kapaciteta na regionalnoj i lokalnoj razini za korištenje sredstava EU fondova.

**Zakupnine i najamnine** ostvarene u iznosu od 60.248,29 eura i manje su za 24,3 %. Smanjenje je zbog manjeg zakupa poslovnog prostora za 115,44 m².

**Intelektualne i osobne usluge** u iznosu od 33.385,20 eura, manje su za 81,2 % u odnosu na prethodnu godinu. Odnose se na intelektualne usluge za potrebe projekta iz Europskog socijalnog fonda, izradu priručnika za potrebe projekta Edukacija za jačanje kapaciteta u pripremi i provedbi EU projekata i usluge organizacije početne konferencije u sklopu projekta Apollo. Smanjenje je zbog završenih projektnih aktivnosti po završenim projektima u prethodnom razdoblju.

**Ostale usluge** u iznosu od 15.722,58 eura manje su za 37,5 % u odnosu na prethodnu godinu, a odnose se na usluge čišćenja poslovnih prostora koje su manje iz razloga što je od ove godine manji najam poslovnog prostora koji koristi Agencija (prizemlje zgrade 115,44 m²).

**Naknade za rad predstavničkih i izvršnih tijela, povjerenstava i slično** ostvarene u iznosu 4.517,88 eura manje su za 2,2 % u odnosu na prethodnu godinu iz razloga što je ukinut prirez, a porez na dohodak nije povećan.

**Reprezentacija** u iznosu od 8.480,64 eura odnosi se na aktivnosti EU projekata te je ostvarena na razini prethodne godine.

**Članarine i norme** u iznosu od 1.258,54 eura manje su za 91,3 % u odnosu na prethodnu godinu. U tekućem razdoblju članarine se odnose na članarine HUP-Hrvatska udruga poslodavaca, HGK-Hrvatska gospodarska komora i članarina u Udruzi za jadransko nasljeđe HERA.

**Pristojbe i naknade** u iznosu od 2.453,23 eura manje su za 51,7 % u odnosu na prethodnu godinu zbog plaćenih pristojbi za zakup elektroničke komunikacijske infrastrukture u sklopu projekta Stream kojih nije bilo u tekućoj godini.

**Bankarske usluge i usluge platnog prometa** ostvarene u iznosu od 821,24 eura i odnose se na naknade banke naplaćene prilikom prijenosa sredstava partnerima na projektu Apollo.

**Pomoći dane u inozemstvo i unutar općeg proračuna** ostvarene su u iznosu od3.175.779,66 eurai veće su za 23,5 % u odnosu na prethodnu godinu. Odnose se na:

* pomoći međunarodnim organizacijama te institucijama i tijelima EU – 1.941.522,70 eura
* pomoći temeljem prijenosa EU sredstava – 1.234.256,96 eura

**Tekuće pomoći međunarodnim organizacijama te institucijama i tijelima EU**  se odnose na sredstva koja Zadra Nova kao nositelj projekta prenosi inozemnim partnerima **na projektima** **Stream i Apollo** u ukupnom iznosu od 1.941.522,70 eura te su veće za 33 % u odnosu na prethodnu godinu.

|  |  |
| --- | --- |
| **Projekt** | **2024.**  |
| Stream | 1.564.083,10 € |
| Apollo | 377.439,60 € |
| **UKUPNO** | **1.941.522,70 €** |

**Tekuće pomoći temeljem prijenosa EU sredstava u** iznosu od 1.234.256,96 eura, 11,1 % veće su u odnosu na prethodnu godinu, a odnose se na prijenose tuzemnim partnerima prema završnom ZNS-u za projekt Stream.

**Tekućih donacija iz EU sredstava** u izvještajnom razdoblju nije bilo, a prethodne godine su iznosile 41.415,50 eura i odnosile su se na prijenos EU sredstava projektnim partnerima u sklopu projekta Pepsea.

**Rashodi za nabavu nefinancijske imovine** u iznosu 8.086,72 eura manji su za 98,6% u odnosu na prethodnu godinu. Nabavljena je računalna oprema u iznosu 7.200,47 eura u sklopu projekta Recircle, te komunikacijska oprema u iznosu 886,25 eura u sklopu projekta AD-CCAM2ZERO.

**Ukupni prihodi i primici** iznose 4.701.096,14 eura**, a ukupni rashodi i izdaci** iznose 4.350.975,64 eura, te je ostvaren **višak prihoda tekućeg razdoblja u iznosu 350.120,50 eura.**

**Višak prihoda i primitaka - preneseni** u iznosu 60.096,78 eura korigiran je za povrat po projektu Made in Land u iznosu od 208,24 eura. Nakon izvršene korekcije višak prihoda prethodne godine iznosi **60.305,02 eura**.

**Višak prihoda i primitaka raspoloživ u sljedećem razdoblju** ostvaren je uiznosu **410.425,52 eura.** Višak prihoda poslovanja u iznosu od 358.207,22 eura umanjen je za manjak prihoda od nefinancijske imovine u iznosu od 8.086,72 eura.

Višak prihoda i primitaka – preneseni uvećan je za ukupan višak prihoda tekućeg razdoblja u iznosu 350.120,50 eura.

**Prosječan broj zaposlenih** kod korisnika na osnovi stanja na početku i na kraju izvještajnog razdoblja iznosi 31 zaposleni i manji je za 44,6 % u odnosu na prethodnu godinu zbog smanjenog broja zaposlenih zbog završetka EU projekata.

***Bilješka uz obrazac OBVEZE***

Stanje obveza na dan 01. siječnja 2024. iznosi 92.476,70 eura. U razdoblju od 1. siječnja do 31. prosinca obveze su povećane za 1.169.780,75 eura, a podmirene u iznosu 1.178.982,38 eura. Stanje obveza na dan 31. prosinca 2024. godine iznosi 83.275,07 eura, a odnosi se na nedospjele obveze za rashode za zaposlene u iznosu od 79.630,19 eura, materijalne rashode u iznosu 1.594,71 eura, te ostale obveze za jamčevine u iznosu 2.050,17 eura.

***Bilješka uz obrazac BIL***

**Imovina** u iznosu 1.527.125,55 eura odnosi se na nefinancijsku imovinu u iznosu 892.322,76 eura i financijsku imovinu u iznosu 634.802,79 eura.

**Neproizvedena dugotrajna imovina** u tekućoj godini nije ostvarena iz razloga što je provedenim ispravkom vrijednosti sadašnje stanje nula, dok je prethodne godine iznosila 1.327,60 eura.

**Građevinski objekti** u iznosu 412.770,32 eura odnose se na izgradnju objekata za sprečavanje poplava na području Zadarske županije u sklopu projekta Stream.

Izgrađeni su objekti u Zadru u Vruljici i na Ploči, te objekt u Biogradu na moru u ukupnoj vrijednosti od 451.564,04 eura za koje je smanjena vrijednost u iznosu od 38.793,72 eura.

**Postrojenja i oprema** u iznosu 372.558,10 eura manja su za 15,6 % u odnosu na prethodnu godinu. U tekućoj godini nabavljeno pet prijenosnih računala u iznosu od 6.621,47 eura, sportska digitalna kamera u iznosu od 579,00 eura te komunikacijska oprema u iznosu 886,25 eura. Ispravak vrijednosti u iznosu 242.421,61 eura i rashod zbog tehničke neispravnosti i tehnološke zastarjelosti opreme koja kao takva nije odgovarajuća za daljnje korištenje i obavljanje poslovne djelatnosti utjecao je na smanjenje vrijednosti postrojenja i opreme.

**Prijevozna sredstva** u iznosu od 95.095,55 eura manja su za 28,7 % u odnosu na prethodnu godinu zbog provedenog ispravka vrijednosti.

**Nematerijalna proizvedena imovina** u iznosu 11.898,79 eura manja je za 34,6 % u odnosu na prethodnu godinu zbog provedenog ispravka vrijednosti nematerijalne proizvedene imovine.

**Potraživanja za prihode poslovanja** u iznosu 553.577,89 eura manja su za 15,5 % u odnosu na prethodnu godinu. Odnose se na:

* potraživanja za pomoći iz inozemstva i od subjekata unutar općeg proračuna u iznosu od 141.102,20 eura i
* potraživanja proračunskih korisnika za sredstva uplaćena u nadležni proračun u iznosu od 412.475,69 eura.

**Potraživanja za pomoći od inozemnih vlada** u iznosu od 39.319,64 eura manja su za 92,8 % u odnosu na prethodnu godinu, a odnose se na projekte EU financirane iz nadležnog proračuna za koje će sredstva biti doznačena u idućem razdoblju i to:

|  |  |
| --- | --- |
| **Projekt** | **2024.**  |
| bePrepARed | 19.885,87 € |
| FutureECOS | 19.433,77 € |
| **UKUPNO** | **39.319,64 €** |

**Potraživanja za pomoći od međunarodnih organizacija te institucija i tijela EU** u iznosu od 56.779,13 eura veća su za 19,6 % u odnosu na prethodnu godinu i odnose se na projekte EU financirane iz nadležnog proračuna za koje će sredstva biti doznačena u idućem razdoblju i to:

|  |  |
| --- | --- |
| **Projekt** | **2024.**  |
| Adria Clim Plus | 25.340,17 € |
| Blueslinks | 19.730,79 € |
| AD-CCAM2ZERO | 2.634,85 € |
| Europe Direct Zadar 21-25 | 9.073,32 € |
| **UKUPNO** | **56.779,13 €** |

**Potraživanja za pomoći iz državnog proračuna temeljem prijenosa EU sredstava** u iznosu od 45.003,43 eura i odnose se na:

|  |  |
| --- | --- |
| **Projekt** | **2024.**  |
| GUSTI | 21.934,08 € |
| TRANSH2 | 9.895,59 € |
| Ecofoodcycle | 13.173,76 € |
| **UKUPNO** | **45.003,43 €** |

**Potraživanja proračunskih korisnika za sredstva uplaćena u nadležni proračun** u iznosu 412.475,69 eura veća su za 563,7 % u odnosu na prethodnu godinu kada su iznosila 62.146,95 eura.

**Stanje obveza** na dan 31. prosinca 2024. godine iznosi 83.275,07 eura, a odnosi se na obveze za zaposlene u iznosu 79.630,19 eura, obveze za materijalne rashode u iznosu 1.594,71 eura, te ostale tekuće obveze u iznosu 2.050,17 eura. Obveze su smanjene za 10 % u odnosu na prethodnu godinu zbog smanjenja obveza za zaposlene (mjesec prosinac 2024.). Obveze za zaposlene manje su zbog manjeg broja djelatnika u odnosu na prethodnu godinu.

**Vlastiti izvori iz proračuna** u iznosu 892.322,76 eura smanjeni su za 13,4 % u odnosu na prethodnu godinu zbog ispravaka vrijednosti i rashoda zbog tehničke neispravnosti i tehnološke zastarjelosti opreme.

**Višak prihoda** u iznosu od 410.425,52 eura, veći je za 582,9 % u odnosu na prethodnu godinu. Višak prihoda odnosi se na

* preneseni višak prihoda u iznosu od 23.802,91 eura
* višak po projektima u iznosu od 386.622,61 eur:

|  |  |
| --- | --- |
| **Projekt** | **2024.**  |
| Stream | 22.169,87 € |
| Toural | 53.178,41 € |
| Tehnička pomoć jačanja kapaciteta na regionalnoj i lokalnoj razini za korištenje sredstava EU fondova | 77.099,27 € |
| Apollo | 185.285,88 € |
| Recircle | 48.889,18 € |
| **UKUPNO** | **386.622,61 €** |

***Bilješka uz obrazac P-VRIO***

U izvještaju o promjenama u vrijednosti i obujmu imovine i obveza evidentirano je smanjenje u obujmu proizvedene dugotrajne imovine u iznosu 895,20 eura zbog tehničke neispravnosti i tehnološke zastarjelosti opreme koja kao takva nije u potpunosti odgovarajuća za daljnje korištenje i obavljanje poslovne djelatnosti u Agenciji.

***Bilješka uz obrazac RAS-funkcijski***

Rashodi poslovanja i rashodi za nabavu nefinancijske imovine klasificirani su kroz funkciju 013 Opće usluge u iznosu **4.350.975,64 eura.**

***Potencijalne obveze***

Agencija nema ugovornih odnosa koji uz ispunjenje određenih uvjeta mogu postati obveza ili imovina, kao niti potencijalnih sudskih sporova u tijeku na dan 31. prosinca 2024. godine.

Zadar, 30. siječnja 2025. godine

 **RAVNATELJICA**

 **MARINA DUJMOVIĆ VUKOVIĆ**